**Følgebrev veileder**

Vedlagt dette brevet finner du dokumentet *Verneverdige samiske bygninger i kommunale kulturmiljøplaner og kommunal saksbehandling*.

Sametinget sender ut dokumentet fordi din kommune enten har, eller holder på med å utarbeide kulturmiljøplan, og fordi det mest sannsynlig finnes verneverdige samiske kulturminner i kommunen.

Verneverdige samiske bygninger og bygde konstruksjoner forteller samisk historie og dokumenterer samisk tilstedeværelse i alle områder av norsk Sápmi. Disse bygningene vil kunne få vern gjennom kommunale kulturmiljøplaner.

Sametinget har ansvar for å forvalte samiske kulturminner og ønsker å bistå kommuner med å identifisere aktuelle bygninger. Formålet med dette dokumentet er å veilede kommunene i å vurdere og identifisere samiske bygninger.

Dokumentet inneholder:

• Betraktninger om verneverdige samiske bygninger

• En gjennomgang av rammer og lovverk

• Kriterier både for å identifisere og for å verdivekte verneverdige samiske bygninger i kommunene

• Forslag til bygningstyper som kan vurderes som verneverdige samiske bygninger

I tillegg til å være en veileder for å identifisere verneverdige samiske bygninger, kan dokumentet også brukes som grunnlag for byggesaksbehandling i forbindelse med påbygg eller riving av eksisterende bygninger for å vurdere om de kan være verneverdige.

Sametinget ønsker med dette å belyse verneverdige samiske og flerkulturelle bygninger. Det er viktig at disse bygningene blir implementert i kommunale kulturmiljøplaner eller andre planer utarbeidet og vedtatt iht. til plan- og bygningsloven. Dette vil kunne bidra til større kunnskap om samiske kulturminner og samisk kulturhistorie i kommunen.

Veilederen vil også bli publisert på Sametingets nettsider: [www.sametinget.no](http://www.sametinget.no)

Vi håper din kommune vil ha god nytte av vedlagte dokument. Dersom det skulle oppstå spørsmål er det bare å ta kontakt med oss.